
CONVENI DE COL·LABORACIÓ ENTRE L’AJUNTAMENT DE SENTMENAT I L’ASSOCIACIÓ TALLER D’ART DE SENTMENAT PER PROMOURE EL “TALLER D’ART DE SENTMENAT”.

Sentmenat, 

REUNITS

D’una part, la Sra. Montserrat Rueda Miralles, alcaldessa de Sentmenat, actuant en la seva representació en virtut de les facultats conferides pels arts. 21.1 b) de la Llei 7/1985, de 2 d’abril, reguladora de les bases de règim local i 53.1 a) del Decret Legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, assistida pel secretari de la Corporació Sr. Gonzalo Lluzar López de Briñas.

I de l’altra el Sr. Josep Maria Cornadó i Capdevila, com a president de l’Associació Taller d’Art de Sentmenat amb NIF G65857617. 

Es reconeixen mútuament, en la representació que actuen, capacitat legal suficient per aquest acte, i exposen:

 I- Que l’Associació Taller d’Art de Sentmenat té activitat com a entitat, es troba registrada al registre d’entitats de la Generalitat i entre quines finalitats es troba “El foment de les arts visuals i plàstiques a través de diferents activitats principalment la formació i difusió pedagògica”. 

II- Que l’associació expressa la voluntat de continuar la col·laboració, continuada des de l’any 2012, amb l’Ajuntament de Sentmenat per promoure el “Taller d’Art de Sentmenat”.

III- Que, de conformitat amb el que s’ha exposat, les parts convenen en formalitzar el present CONVENI que es regirà pels següents:

PACTES

PRIMER.- OBJECTE :
1.- L’objecte d’aquest conveni és regular la col·laboració entre l’Ajuntament de Sentmenat i l’Associació Taller d’Art de Sentmenat per promoure el “Taller d’Art de Sentmenat”.
 
2.- L’Ajuntament de Sentmenat continuarà cedint l’ús a l’Associació Taller d’Art de Sentmenat de l’equipament municipal de la Plaça Joan Font per a la realització del Taller d’Art de Sentmenat, i es farà càrrec de la infraestructura i dels serveis de conservació i manteniment del mateix.

3.- L’Associació Taller d’Art organitzarà i gestionarà el Taller d’Art de Sentmenat consistent en la realització de tallers d’aprenentatge de diferents disciplines artístiques per adults, joves i nens i d’altres activitats com ara exposicions, visites a museus o conferències, amb l’objectiu de fomentar les arts visuals i plàstiques mitjançant la formació i difusió pedagògica entre els ciutadans del municipi. 

SEGON.- IMPORT DE LA SUBVENCIÓ:
L’Ajuntament a través de la Regidoria de Cultura subvencionarà a l’associació Taller d’Art de Sentmenat amb un import de DOS MIL EUROS (2.000,00 euros), per col·laborar en la realització de les activitats descrites als punts anteriors.
La despesa es realitzarà amb càrrec a l’aplicació pressupostaria 310-3340-48903 “Subvenció Associació Taller d’Art” del pressupost municipal corresponent a l’exercici 2023.

TERCER.- DESPESES SUBVENCIONABLES:
Seran subvencionables les despeses recollides en l’article 31 de la Llei 38/2003, de 17 de novembre, General de Subvencions.
Despeses subvencionables:
Es consideren despeses subvencionables, als efectes previstos en aquesta llei, aquells que de manera indubtable responguin a la naturalesa de l'activitat subvencionada, resultin estrictament necessaris i es realitzin en el termini establert en l’acord de concessió.
Es considerarà despesa realitzada la que ha sigut efectivament pagada amb anterioritat a la finalització del període de justificació.

Despeses no subvencionables: 
-	Els interessos deutors dels comptes bancaris.
-	Interessos, recàrrecs i sancions administratives i penals.
-	Les despeses de procediments judicials.
-	Els tributs locals, quan suposin exempcions fiscals no previstes en la llei, compensacions o minoracions de deutes contrets amb la hisenda local.
-	Els impostos indirectes quan siguin susceptibles de recuperació o compensació. 
-	Els impostos personals sobre la renda.
-	Despeses derivades de celebracions gastronòmiques o protocol·làries.
-	Despeses de manutenció, compra de productes alimentaris o begudes alcohòliques.
-	L’adquisició de bens, eines o material divers que tingui caràcter inventariable.

QUART.- ACCEPTACIÓ DE LA SUBVENCIÓ:
S’entendrà acceptada la subvenció per la signatura d’aquest conveni per part del beneficiari.

CINQUÈ.- TERMINI D’EXECUCIÓ:
La subvenció es destinarà a finançar les despeses que es produeixin en l’execució de les activitats descrites als punts anteriors, dutes a terme entre desembre de 2022 i el novembre de 2023, ambdós inclosos.

SISÈ.- TERMINI I FORMA DE JUSTIFICACIÓ:
La beneficiària haurà de justificar la realització de l’activitat subvencionada com a màxim  el dia 30 de novembre de 2023, mitjançant la presentació del compte justificatiu, que estarà integrat per una memòria de l’activitat i una memòria econòmica d’acord amb el model que faciliti l’Ajuntament. 	

SETÈ.- PAGAMENT:
Es farà efectiva una bestreta del 80% de l’import de la subvenció en el moment de la signatura del conveni.

VUITÈ.- DEFICIÈNCIES DE LA JUSTIFICACIÓ:
[bookmark: _GoBack]1.- En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat de subsanar les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

2.- Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar des de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

NOVÈ.- OBLIGACIONS DELS/DE LES BENEFICIARIS/ÀRIES:
1.- Els/les perceptors/res de subvencions concedides per l’Ajuntament, s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació.

2.- El/la beneficiari/ària d’una subvenció està obligat a sotmetre’s a les actuacions de comprovació i de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.

3.- Els documents de qualsevol mena justificatius de l’aplicació dels fons rebuts, s’hauran de conservar per un període no inferior a 6 anys, comptadors des de la finalització del termini de presentació de les justificacions.

4.- Els/les beneficiaris/àries hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

5.- Els/les beneficiaris/àries hauran de donar publicitat de les subvencions i ajudes percebudes per mitjans electrònics, en base a allò establert a la Llei 19/2013 i la Llei 19/2014.

6.- L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de la subvenció concedida

DESÈ.- COMPATIBILITAT AMB D’ALTRES SUBVENCIONS:
1.- Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

2.- La subvenció atorgada serà compatible amb qualsevol altra concedida per altres administracions o ens públics o privats. Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar.

ONZÈ.- PUBLICTAT DE LES SUBVENCIONS CONCEDIDES
La subvenció atorgada a l’empara del present conveni serà objecte de publicitat, amb indicació del/la beneficiari/ària, la quantitat concedida, la finalitat de la subvenció, així com  la justificació o retiment de comptes i les actuacions de control que se’n derivin, a través de la Base de Dades Nacional de Subvencions i del portal de transparència de l'Ajuntament de Sentmenat.

DOTZÈ.- RÈGIM JURÍDIC SUPLETORI:
En tot allò no previst en la present resolució s’estarà al que estableix la Llei General de Subvencions i el seu Reglament de desenvolupament.

TRETZÈ.- VIGÈNCIA DEL CONVENI
Aquest conveni serà vigent des del dia següent a la seva signatura i tindrà vigència fins el 31 de desembre de 2023.

I en prova de conformitat, signen el present conveni/acord, en el lloc i data que s’assenyalen.

L’Alcaldessa						El president de l’associació 
	

Sra. Montserrat Rueda Miralles			Sr. Josep Maria Cornadó i Capdevila						

   El secretari 


 Gonzalo Lluzar López de Briñas  

